# Cortscastell

Cortscastell, sovint pronunciat Coscastell, és un poble del terme municipal de Baix Pallars, a la comarca del Pallars Sobirà. Pertanyia a l'antic terme de Peramea.
Està situat a la part meridional de l'antic terme de Peramea, al nord de Canals, al sud-est de Montcortès i al sud-oest de Peramea. És als peus de La Costa i a l'esquerra del Barranc de les Morreres.
Al poble hi ha l'església de Santa Anna, que depenia de la parroquial de Peramea. També s'hi troben les ruïnes de la capella de la Mare de Déu del Roser de Cortscastell, a l'extrem sud-oriental.

## Etimologia

Joan Coromines estableix que el nom del poble ve de Cortis castellum (castell de Corts), topònim romànic medieval.

## Geografia
### El poble de Cortscastell
#### Les cases del poble

| Casa Cantx Casa Guardabosc | Casa Marxantó Casa Pasqual | La Rectoria Casa Rei | Casa Sabater Casa Xancrer |

## Història
### Edat contemporània

Pascual Madoz dedica un breu article del seu Diccionario geográfico... a Cortscastell (Coscastell). S'hi pot llegir que el poble té alcalde, però depèn de Peramea, i està situat al costat d'un barranc que ve de Montcortès, entre dues muntanyes. El combaten els vents del nord i de l'est, i el clima, fred, és sa, i només s'hi produeixen inflamacions. Tenia en aquell moment 19 cases i l'església de Santa Anna, sufragània de la de Pujol.
El territori és muntanyós, pedregós i de mala qualitat. S'hi collia blat, ordi, sègol, patates, raïm, olives, una mica de fruita, i pastures. De bestiar, hi havia vaques i ovelles, a més de caça de conills, perdius i llebres. La població era de 4 veïns (caps de casa) i 21 ànimes (habitants).

## Demografia

Evolució demogràfica :
| 1981 | 2000 | 2002 | 2004 | 2006 | 2008 | 2010 | 2011 | 2013 |
| 3 | 4 | 5 | 4 | 3 | 4 | 4 | 4 | 4 |

## Referències

* ↑ Coromines 1995.
* ↑ Montaña 2004.
* 1 2 Madoz 1847.

## Bibliografia

* Coromines, Joan. «Cortscastell». A: Onomasticon Cataloniae. Els noms de lloc i noms de persona de totes les terres de llengua catalana. III. Bi - C. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1995. ISBN 84-7256-902-0.
* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* Lluís, Joan. El meu Pallars. Volum II. El Pallars Sobirà, 1a part. Barcelona: Editorial Barcino, 1961 (Tramuntana, 7). ISBN 84-7226-118-2.
* MADOZ, Pascual. Diccionario geográfico-estadístico-histórico de España y sus posesiones de Ultramar, vol. VII, pàg. 139. Establecimiento literario-tipográfico La Ilustración, Madrid, 1847. Edició facsímil: Articles sobre El Principat de Catalunya, Andorra i zona de parla catalana del Regne d'Aragó al «Diccionario geográfico-estadístico-histórico de España y sus posesiones de Ultramar» de Pascual Madoz. Vol. 1. Barcelona: Curial Edicions Catalanes, 1985. ISBN 84-7256-256-5.
* Montaña, Silvio. Noms de cases antigues de la comarca del Pallars Sobirà. Espot: Silvio Montaña, 2004. ISBN 84-609-3099-8.
* Pagès, Montserrat; Castilló, Arcadi. «Gerri de la Sal - Peramea». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Cortscastell en el seu entorn, a l'Institut Cartogràfic i Geològic de Catalunya
* Web de l'Ajuntament de Baix Pallars Arxivat 2016-07-01 a Wayback Machine..